CELEX: 32009R0904
Language: et
Date: 2009-09-28 00:00:00
Title: Komisjoni määrus (EÜ) nr 904/2009, 28. september 2009 , guanidiinäädikhappe lubamise kohta broilerkanade söödalisandina (EMPs kohaldatav tekst)

29.9.2009   
            
            
               ET
            
            
               Euroopa Liidu Teataja
            
            
               L 256/28
            
         
      KOMISJONI MÄÄRUS (EÜ) nr 904/2009,
   28. september 2009,
   guanidiinäädikhappe lubamise kohta broilerkanade söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse guanidiinäädikhappe (CASi nr 352-97-6) lubamist broilerkanade söödalisandina, mis liigitatakse söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”.
            
         
               (4)
            
            
               Euroopa Toiduohutusamet (edaspidi „amet”) otsustas oma 3. märtsi 2009. aasta arvamuses, (2) et guanidiinäädikhape (CASi nr 352-97-6) ei mõju kahjulikult loomade ja inimeste tervisele ega keskkonnale. Ameti arvates ei ole vajadust turustamisjärgse järelevalve erinõuete järele. Amet kinnitas ka määrusega (EÜ) nr 1831/2003 asutatud ühenduse tugilabori aruannet söödas söödalisandi analüüsimise meetodi kohta.
            
         
               (5)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  EFSA Journal (2009) 988, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: aminohapped, nende soolad ja analoogid.
                  
               
            
                  3c3.7.2
               
               
                  —
               
               
                  Guanidiinäädikhape
               
               
                  
                               
                           
                           
                              Söödalisandi koostis:
                              guanidiinäädikhape puhtusastmega vähemalt 98 % (kuivainest)
                           
                        
                               
                           
                           
                              Toimeaine kirjeldus:
                              guanidiinäädikhape, CASi nr 352-97-6 (C3H7N3O2), mis on saadud keemilisel sünteesil järgmiste ainetega:
                              
                                           
                                       
                                       
                                          ≤ 0,5 % ditsüaanamiid
                                       
                                    
                                           
                                       
                                       
                                          ≤ 0,03 % tsüaanamiid
                                       
                                    
                        
                               
                           
                           
                              Analüüsimeetod (1):
                              ioonkromatograafia (IC) koos UV-detektoriga (λ = 200 nm)
                           
                        
               
                  Broilerkanad
               
               
                  —
               
               
                  600
               
               
                  600
               
               
                  Märkida tuleb niiskusesisaldus.
                  Lisand tuleb lisada söödasse eelseguna.
               
               
                  19.10.2019
               
            
         (1)  Analüüsimeetodite üksikasjad on esitatud ühenduse tugilabori veebilehel www.irmm.jrc.be/crl-feed-additives